OzLabs/hebrew-wiki-articles huggingface dataset:
טסניי

טסניי (בתיגרינית: ተሰነይ, מבוטא Tessenei או Tesseney), היא עיירת שוק במחוז גאש-בארקה במערב אריתריאה. העיירה שוכנת מדרום-מערב לעיר קסאלה (Kassala) שבסודאן על גדות נהר גאש. העיר הייתה שדה קרבות במלחמת העצמאות של אריתריאה שבמהלכה נחרב חלק ניכר ממנה. למרות שחלק גדול ממנה נבנה מחדש היא עדיין מוקפת בשדות מוקשים.

==סקירה כללית==
טסניי ממוקמת 45 ק"מ מגבול אריתריאה-סודאן וכ-115 ק"מ מהעיר בארנטו (Barentu). היא משמשת כמרכז לאוכלוסיית מערב המדינה. אוכלוסייתה מונה 64,000 איש ממגוון של קבוצות אתניות. מצפון לפרברי טסניי ניצבות כמה גבעות שמהם ניתן לצפות בנוף יוצא דופן של הגבעות והעמקים של סודאן. בשנים האחרונות דווח על הימצאותם של אריות בסביבה. נוף עולם החי של הסביבה כולל גם קופים וצבועים נקודים וצמחיית האזור כוללת עצי שיטה ודקלי דום מצרי.

השם טסניי, שמבוטא גם בצורת הקנטה "סניי", מקורו לא בשפה התיגרינית אלה בשפת התיגרה ופירושו "מקום נעים לגור". בשפתם של ילידי האזור נקרא המקום גם סאבוט (Sabbot). ב-1929 קראו השלטונות הקולוניאלים האיטלקים למקום "כפר גאספריני" (Gasperini) על שם מושל אריתריאה. טסניי מחולקת לכמה רבעים (Hillas) שבכל אחד מהם מתגוררת קבוצה אתנית אחרת. הקבוצות האתניות שבעיירה כוללות אנשים שמוצאם הוא משבט האוסה שבניגריה, מסודאן, מעם הבני-אמר (Beni-Amer), ומסומליה. אספקת המים לעיירה מבוצעת על ידי מערכת משאבות שנבנתה בשנות השלושים שמזינה מאגר מים גדול. 
==היסטוריה==
בתקופה הקולוניאלית היו טסניי והכפר השכן עלי גידיר מרכזו של מיזם פיתוח חקלאי שניצל את כמויות המים העצומות של נהר הגאש שזורם בעונות הגשומות מרמות אריתריאה, נשפך לנהר אטברה ומשם לנילוס הכחול. המיזם החל בשנת 1905 כאשר בדיקות היתכנות שלו החלו בניהולם של מהנדסים איטלקיים. העבודות החלו ב-1924 וכללו בניית סכר קטן שנבנה כדי לאצור את המים באגם קטן ונחנך בשנת 1928, ובנייתה של מערכת השקיה נרחבת שנועדה להשקות שטח אדמה של 100 קמ"ר. הגידול העיקרי היה כותנה שיוצאה לאיטליה כמו כן נבנו בעיר מפעלים לעיבוד סיבי וזרעי הכותנה, מפעלים לייצור בדי הכותנה ותחנת כוח. בתקופה מסוימת נסללה מסילת ברזל שקישרה את טנסיי עם העיר קסאלה (Kassala) שבסודאן. מסילה זו פורקה בשנות השישים. בכפר עלי גידיר נבנה מחנה העבודה למיזם ונבנו בו סדנה ומחסן למכונות חקלאיות וציוד חקלאי, הכול נוהל על ידי קבוצה של מנהלים איטלקים.
בשנות השישים נשלחו מורים מטעם חיל השלום האמריקני לתרום לקידום החינוך באזור. כמו כן הוקמה בטסניי מרפאה בתרומה אמריקנית. אירועי מלחמת העצמאות של אריתריאה גרמו להריסתם של מפעלים קולוניאליים אלה. שרידים של הבנייה האיטלקית ניצבים עדיין בטסניי.

במהלך המלחמה בשנים 1961–1991, הופגזה העיירה שוב ושוב והתנהלה בה לחימה קשה בשל קרבתה לגבול עם סודאן, שממנה קיבלו המורדים נשק ואספקה, אך היא גם הייתה הראשונה ששוחררה ב-1998 וסבלה מנזקים כבדים. העיירה היא נקודת מעבר לפליטים אריתראים השבים מסודאן.

==כלכלה ותחבורה== 
טסניי היא מקום מפגש לסוחרים ונוודים. בכיכר המרכזית שבחזית המסגד פועלים בתי עסק מגוונים כמו חייטים, בתי קפה, בארים וחנויות. שוק חליפין לכספים פועל במקום. 

בעונה הגשומה (יולי-ספטמבר), רוב השטח מסביב לעיר הוא בלתי עביר, אך לאחרונה נסלל כביש אספלט בין בארנטו לבין טסניי. קווי אוטובוסים פועלים בין טנסיי לבין קאסלה, בארנטו ועיר הבירה אסמרה.

==קישורים חיצוניים==
* [http://www.eritrea.be/old/eritrea-tesseney.htm Tessenei Eritrea, Eritrea.be]
קטגוריה:אריתריאה: ערים
סוון קרמר

סוון קרמר (בהולנדית: Sven Kramer; נולד ב-23 באפריל 1986) הוא ספורטאי הולנדי, מתחרה בהחלקה מהירה על הקרח, 3 פעמים ברציפות האלוף האולימפי (5000 מטר), בעל 9 מדליות, מ-4 אולימפיאדות (טורינו 2006, ונקובר 2010, סוצ'י 2014, פיונגצ'אנג 2018) מהן 4 זהב.

קרמר זכה 9 פעמים באליפות העולם ו-10 פעמים באליפות אירופה בקרב רב, ראשון בכל הזמנים. הוא זכה ב-26 מדליות באליפות העולם במקצים, מהן 21 מדליות זהב.

קרמר מדורג שלישי בעולם ב, בתוצאה של 144.959 נקודות, אחרי פטריק רואסט מהולנד (144.057 נקודות) ושני דייוויס מארצות הברית (144.806 נקודות).

קרמר זכה בשנת 2007 בתואר ספורטאי השנה בהולנד ובפרס אוסקר מתיסן.

אביו, יפ קרמר, אף הוא מחליק מהיר על קרח אולימפי וסגן-אלוף אירופה בקרב רב.

== שיאיו האישיים ==
{| class="wikitable"
! מרחק !! זמן
|-
| 500 מטר || 36.17 שניות
|-
| 1000 מטר || 1:10.83 דקות
|-
| 1500 מטר || 1:43.54 דקות
|-
| 3000 מטר || 3:40.51 דקות
|-
| 5000 מטר || 6:03.32 דקות
|-
| 10000 מטר || 12:38.89 דקות
|-
| אדלסקלנדר || 145.099 נקודות
|}

==קישורים חיצוניים==

* 

* 

== הערות שוליים ==

קטגוריה:מחליקים מהירים על קרח באולימפיאדת טורינו (2006)
קטגוריה:מחליקים מהירים על קרח באולימפיאדת ונקובר (2010)
קטגוריה:מחליקים מהירים על קרח באולימפיאדת סוצ'י (2014)
קטגוריה:אלופים אולימפיים הולנדים: החלקה מהירה על הקרח
קטגוריה:משתתפי אולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:הולנדים שנולדו ב-1986
רובוטיקה אבולוציונית

רובוטיקה אבולוציונית היא תחום ברובוטיקה העוסק בתכנון של רובוטים בהשראת האבולוציה הביולוגית או תוך יישום של כלים מתמטיים מתחום החישוביות האבולוציונית.

רובוטיקה אבולוציונית היא תחום צעיר ברובוטיקה. העוסקים בתחום זה נמנים עם פי רוב על מוסדות מחקר אקדמיים (חייב אישור) (נכון לינואר 2014).
תחום המקורב מאוד לרובוטיקה אבולוציונית ולעיתים קרובות משפיע עליה הוא A-LIFE - חקר המערכות המלאכותיות המדמות תהליכי חיים.
תחום הרובוטיקה האבולוציונית נחקר לרוב במסגרות מדעיות רחבות ממנו כגון: מדעי המחשב, הנדסה מכנית, הנדסת מערכות, ביולוגיה חישובית.

בקרב מוסדות המחקר הישראליים העוסקים בתחום זה ניתן למנות את אוניברסיטת ת"א ואת אוניברסיטת בן-גוריון בנגב.

== מבוא ==
מתוקף הגדרתה, עוסקת הרובוטיקה האבולוציונית בפיתוח של מערכות רובוטיות בהתבסס על ניסוי (בסביבה מציאותית או מדומה) של רובוט אחד או יותר ולאחר מכן תהליכים של שינוי, מיון וברירה בדומה לאבולוציה הביולוגית. רובוטים המתקבלים בשיטה זאת עשויים לקבל צורה או תכונות שלא נצפו מראש על ידי המפתחים ובכך ייחודה של שיטה זו.

תהליך פיתוח אופייני של רובוט מתחיל בהפשטה של הרכיב הרובוטי המיועד לפיתוח ומבנהו מתואר באוסף של ערכים מספריים. מספרים אלו מקודדים אל תוכנה בדמותן של מחרוזות מספריות. מחרוזות אלה מכונות כרומוזמים על שום דמיונם למבנה בעל אותו השם בגוף החי. במקביל מחליטים המפתחים על סביבת ניסוי לרובוט ועל שיטת הערכה על פיה ימדד טיבו. תוכנת מחשב המיועדת לכך יכולה על פי הוראה לבצע שינויים מקומיים בערכי המחרוזת המתארת את סכימת הרובוט או אף "לערבב" יחד קטעים ממחרוזות המתארות רובוטים שונים (אך דומים). כעת מתחיל תהליך חזרתי (איטרציה) המכיל מספר שלבים:
* מנסים רובוט אחד (או יותר) בסביבת הניסוי
* מנקדים את הרובוטים בהתאם לביצועיהם
* מדרגים וממינים את הרובוטים בהתאם לניקוד
* את המחרוזות של הרובוטים המצטיינים לשלב זה משנים או מערבבים באמצעות התוכנה
* מנסים את הרובוטים החדשים שהתקבלו כתוצאה מהשינויים הנ"ל וחוזר חלילה.
את התהליך ניתן לעצור בכל שלב, על מנת להפיק תועלת מהרובוטים שהתקבלו או לבחון את התהליך.

== ספרות וחשיפה מדעית ==
לתחום הרובוטיקה האבולוציונית מוקדשים לעיתים תכופות (והולכות) מאמרים, גליונות כתבי עת מדעיים וסדנאות מקצועיות בכנסים מדעיים חשובים. יחד עם זאת, אין בנמצא עדיין כתב עת בינלאומי המוקדש כולו או ברובו לתחום.

== מקורות ==
<div class="mw-content-ltr">
* Bongard, J. C. Evolutionary Robotics. Communications of the ACM, 56(8), 74-83.
</div>
קטגוריה:מדעי המחשב
אבולוציונית
שגיאה 403

שגיאה 403
שגיאה 403 (באנגלית: HTTP 403) היא קוד מצב המוצג בדפדפן, ומוחזר משרת HTTP. משמעות הקוד היא שאין ללקוח רשות לגשת לעמוד המבוקש.

השגיאה מתקבלת בתגובה לבקשה מלקוח לדף רשת או משאב מערכת, ומציינת כי השרת קיבל ומבין את הבקשה, אך אינו נוקט כל פעולה נוספת. הדבר נובע מהגדרת השרת מקבל הבקשה לדחות גישה ללקוח בשל סיבות שונות.

סוג הבקשה היכולה לקבל בחזרה את שגיאת 403, היא GET לדף רשת, האמור להיות מוצג בדפדפן למשתמש, וכן יכולה להתקבל מסיבות נוספות.

בשרת אפאצ'י כשמוחזרת שגיאת 403, משמעות הדבר היא שהתקבלה בקשת כתובת URL הכוללת גישה לעץ מערכת הקבצים, בשעה שהגישה אליה הוגדרה להיות מוגבלת. יש מנהלי שרתים המגדירים הרחבת mod_proxy החוסמת בקשות שונות, וכך עשויה לחזור שגיאת 403.

ה-IIS של מיקרוסופט מגיב באופן דומה כאשר נחסמת הצגת עץ מערכת הקבצים בשרת. ב-WebDAV, תגובה של שגיאת 403 מתקבלת על ידי השרת כאשר לקוח שלח בקשת PROPFIND, אך לא שלח גם בקשת Depth header, או שלח בקשת Depth header לזיהוי.

==ראו גם==
*קוד מצב של HTTP
*HTTP 303
==קישורים חיצוניים==
*[https://web.archive.org/web/20130820022340/http://www.getnetgoing.com/HTTP-403.html Help for HTTP 403 'Forbidden' errors]
*[http://docs.fedoraproject.org/selinux-user-guide/f10/en-US/sect-Security-Enhanced_Linux-Working_with_SELinux-SELinux_Contexts_Labeling_Files.html SELinux: chcon -R -t httpd_sys_content_t /web/] 
*[http://www.w3.org/Protocols/rfc2616/rfc2616-sec10.html HTTP/1.1 Error codes in RFC 2616]

==הערות שוליים==

קטגוריה:HTTP
HTTP403
HTTP 303

תגובת HTTP 303 (באנגלית גם: See Other 303 תרגום חופשי: "ראה מיקום אחר") היא הדרך התקנית להפנות יישום רשת לכתובת URI חדשה, במיוחד אחרי שבקשת {{כ}}POST הוצגה החל מ-HTTP בגרסה 1.1.

תגובת ה-HTTP 303 מראה כי התגובה המבוקשת נמצאת תחת URI שונה, ותאוחזר על ידי בקשת {{כ}}GET. ה-URI המצוין אינו מהווה תחליף למקור הראשוני. 

קוד זה יכול להיות בשימוש יחד עם כותר (header) של מיקום כמתואר להלן:

תגובת ה-HTTP 303 מוצגת כדרך תגובה אחת ל-URI המזוהה על פי תאוריית הווב הסמנטי כ-"real-world object" לדוגמה אם הכתובת http://www.example.com/id/alice מזהה אדם בשם אליס, לא יוכל השרת להגיב לבקשת ה-GET ב-200 OK, משום שהשרת אינו יכול לשלוח את alice עצמה. במקום זה יציג השרת תגובת HTTP 303 ויפנה לדף אחר המציג תיאור של אליס.

בנוסף יכולה לשמש ה-HTTP 303 למטרות נוספות אחרות, ובהם בבניית RESTful בסביבת Web.

==דוגמה== 
בקשת לקוח:
 GET / HTTP/1.1
 Host: www.example.com
תגובת שרת:
 HTTP/1.1 303 See Other
 Location: http://example.org/other
==ראו גם==
*קוד מצב של HTTP
*שגיאה 403
==הערות שוליים==

קטגוריה:HTTP
קטגוריה:שגיאות מחשב
ארד סחנק

אדריאנוס "ארד" סחנק (בהולנדית: Adrianus "Ard" Schenkr; נולד ב-16 בספטמבר 1944) הוא ספורטאי הולנדי בעבר, מתחרה בהחלקה מהירה על הקרח, אלוף אולימפי, בעל 4 מדליות מהן 3 מדליות זהב שהושגו באולימפיאדת סאפורו (1972), אלוף עולם ושיאן עולם. הוא קבע 18 שיאי עולם אישיים, יותר מכל מחליק אחר בהיסטוריה ובמרץ 1971 החזיק בו זמנית ב-6 שיאי עולם מתוך 7 רשמיים.

סחנק היה למחליק הראשון ששבר את גבול 2 דקות ב-1500 מטר ואת גבול 15 דקות ב-10000 מטר.

סחנק זכה 3 פעמים באליפות העולם ו-3 פעמים באליפות אירופה בקרב רב.

סחנק דורג ראשון בעולם ב, בתוצאה של 166.241 נקודות מ-13 בינואר 1966 עד 27 בפברואר 1967 ושוב מ-13 בפברואר ועד 19 במרץ 1976 ובסך הכל 6 שנים ו-58 ימים.

סחנק זכה בשנים 1966, 1970, 1971 ו-1972 בתואר ספורטאי השנה בהולנד ו-3 פעמים ברציפות (1972-1970) בפרס אוסקר מתיסן.

== שיאיו האישיים ==
{| class="wikitable"
! מרחק !! זמן
|-
| 500 מטר || 38.9 שניות
|-
| 1000 מטר || 1:18.8 דקות, שיא עולם בעבר
|-
| 1500 מטר || 1:58.7 דקות, שיא עולם בעבר
|-
| 3000 מטר || 4:08.3 דקות, שיא עולם בעבר
|-
| 5000 מטר || 7:09.8 דקות, שיא עולם בעבר
|-
| 10000 מטר || 14:55.9 דקות, שיא עולם בעבר
|}

== ראו גם ==
* 

==קישורים חיצוניים==

* 

== הערות שוליים ==

קטגוריה:מחליקים מהירים על קרח באולימפיאדת אינסברוק (1964)
קטגוריה:מחליקים מהירים על קרח באולימפיאדת גרנובל (1968)
קטגוריה:מחליקים מהירים על קרח באולימפיאדת סאפורו (1972)
קטגוריה:אלופים אולימפיים הולנדים: החלקה מהירה על הקרח
קטגוריה:נושאי דגל הולנד באולימפיאדה
קטגוריה:הולנדים שנולדו ב-1944
בבינוביצ'י

בבינוביצ'י (בבלארוסית: Бабінавічы, בבינביצ'י; ברוסית: Бабиновичи) הוא כפר במחוז ויטבסק במזרח בלארוס.

==היסטוריה==
הכפר נוסד במאה ה-16. שמו לקוח ככל הנראה משמו של יישוב קדום יותר, בשם בבין. במאות ה-17 וה-18 היה הכפר רכושם של הנסיכים לבית אוגינסקי . חלק מהכפר השתייך למנזר אורתודוקסי. עקב היותו של היישוב על דרך ויטבסק - אורשה נוצר במקום שוק. לאחר חלוקת פולין הראשונה ב-1772 נכלל בבינוביצ'י בשטח האימפריה הרוסית ומספר תקופות הוגדר הכפר "עיירת מחוז". 

היישוב היה מקור לאספקת עצים שהושטו בנהרות בלארוס, בהם נהר דווינה, עד ריגה שבלטביה, ולכן סמל היישוב הוא שדה כחול ושני תרנים. כמו כן התקיימה במקום תעשיית קדרות.

בתחילת המאה ה-19 עבדו ביישוב עשרות אמני קדרות. ב-1860 היו ביישוב 1,271 תושבים ו-159 בתים. בסוף המאה ה-19 היו ביישוב בית ספר כנסייתי, כנסייה שנבנתה בסוף המאה ה-18 ומוסדות ציבור נוספים.

לאחר מהפכת אוקטובר איבדה בבינוביצ'י את מעמד העיר והפכה לכפר בתחומי רוסיה הקומוניסטית. ב-1924 הורחבה הרפובליקה הסובייטית הסוציאליסטית הבלארוסית ובבינוביצ'י נכללה בתחומיה.

===במלחמת העולם השנייה===
עם הפלישה הגרמנית לברית המועצות ניטשו קרבות כבדים באזור היישוב, במשך מספר ימים ביולי 1941. האזור היה מקום מושבם של פרטיזנים סובייטיים.

ביוני 1944 נכבשה בבינוביצ'י בידי יחידות בלארוסיות בצבא האדום במסגרת מתקפת ויטבסק-אורשה . הגרמנים שרפו את הכפר לפני נסיגתם. 

===כיום===
כיום יש בכפר כ-600 תושבים, בית ספר, מרכז תרבות, שתי ספריות, בית מרקחת וסניף דואר. ליד הכפר אתרי חפירות ארכאולוגיות מהתקופה הנאוליתית ומתקופת רוס של קייב. במרכז הכפר, ליד בית הספר התיכון, קיים בית קברות צבאי ובו קבורים כ-1,300 חיילים ופרטיזנים סובייטיים. בשנת 1966 נחנכה במקום אנדרטה לזכר החייל הסובייטי.

==יהודים==
היישוב היהודי בבנוביצ'י החל במאה ה-18. בסוף המאה ה-19 חיו ביישוב כ-550 יהודים. בתקופת השלטון הסובייטי ירד מספר היהודים בשליש. 

באוקטובר 1941, שלושה חודשים לאחר הכיבוש הגרמני, נרצחו חלק מיהודי הכפר בירי. בפברואר 1942 נרצחו יתר היהודים בכפר בירי.

==קישורים חיצוניים==

* 

קטגוריה:מחוז ויטבסק: יישובים
קטגוריה:מחוז ויטבסק: עיירות יהודיות
קטגוריה:שואת יהודי בלארוס
רבי אבא בר כהנא

רבי אבא בר כהנא היה אמורא ארץ ישראלי בדור השלישי, דרשן ובעל מאמרי אגדה רבים.

הוא שהה זמן מה בבבל בבית מדרשו של רב חייא בר אשי, ורבים סוברים שהוא אף נולד שם, ואולי היה בנו של רב כהנא. כך או כך, עיקר פעולתו הייתה בארץ ישראל, וחבריו היו רבי לוי ורבי זירא.

==מאמריו==
בתלמוד ירושלמי מופיע כי רבי אבא בר כהנא שיבח את חברו רבי לוי על דרשותיו באגדה, ואילו במדרש רבה לפעמים הוא מתנגד בחריפות לתוכן דרשתו. הרבה רבי ברכיה הכהן למסור מאמרי אגדה בשמו, וככל הנראה היה תלמידו.
*אין אומרים בפני המת (הספד) אלא דברי תורה
*אדם שיש בו יראת שמים שקול ככל העולם
*"מדהבה" מלכות שהיא אומרת מדד והבא
*"כך היא דרכם של צדיקים, אומרים מעט ועושים הרבה".

== לקריאה נוספת ==
* מרדכי מרגליות (עורך), "ר' אבא בר כהנא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 5

==קישורים חיצוניים==
* 
* 
* 

==הערות שוליים==

קטגוריה:הדור הרביעי לאמוראי ארץ ישראל
קטגוריה:אמוראים כהנים
קטגוריה:הדור הרביעי לאמוראי בבל
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
סף מס ההכנסה

סף מס ההכנסה הוא סכום הכסף אותו אדם צריך להרוויח אשר ממנו הוא מתחיל לשלם מס הכנסה. סף מס ההכנסה שונה מאוד בין מדינה למדינה, ולהלן רשימה של מספר מדינות וסף מס ההכנסה בהן:
*קצבה פרטית בממלכה המאוחדת, אשר שווה ל-£8,105 נכון ל-2013 או £9,440 נכון ל-2014.
*קצבה בסיסית בגרמניה, אשר שווה ל-€8,004 נכון ל-2012.
*סף מס ההכנסה בצרפת, אשר שווה ל-€6,088 נכון ל-2012. 
*הסכום הסטנדרטי והפטור הפרטי בארצות הברית, אשר שווה ל-9,750$ נכון ל-2012 לאדם פרטי.
*כמות פרטית בסיסית בקנדה, אשר שווה ל-$10,822 נכון ל-2012.
*סף חופשי ממס באוסטרליה, אשר שווה ל-$18,200 נכון ל-2013.
*סף חופשי ממס ביוון, אשר שווה ל-€5,000 נכון ל-2012.
*סף חופשי ממס בפולין, אשר שווה ל-$1,007 או €736 נכון ל-2013.
*סף המס בישראל, לגבר תושב ישראל ללא ילדים, הוא 4,837 ש"ח לחודש בשנת 2017.

יש מדינות שבהן אין סף מס, ואדם משלם מיסים החל מתחילת הכנסתו. זה היה מצבם של עובדים זרים בישראל שלא בענף הסיעוד בשנים 2015 ו-2016.

==הערות שוליים==

קטגוריה:מיסים
אלכס קיד בעולם הפלאים

עטיפת המשחק לגרסת הרימייק
אלכס קיד בעולם הפלאים (באנגלית: Alex Kidd in Miracle World, ביפנית: アレックスキッドのミラクルワールド) הוא משחק פלטפורמה 8 ביט עבור קונסולת המשחקים סגה מאסטר סיסטם. המשחק יצא לאור ב-1 בנובמבר 1986. תפוצתו של המשחק הייתה רחבה במיוחד, שכן חברת סגה צרבה אותו לתוך הקונסולה, וניתן לשחק בו ללא קלטת.

==מהלך המשחק==
אלכס קיד בעולם הפלאים הוא משחק פלטפורמה ברובו, אך משלב גם אלמנטים של משחקי אסטרטגיה ושל משחקי תפקידים. השחקן חייב לסיים 17 שלבים ולהתגבר על מכשולים ותרחישים בסביבה דו־ממדית. אלכס נלחם במפלצות רבות ועליו להתמודד עם שלושת הסייסים של ג'נקן הגדול, לפני שיוכל להתמודד עם ג'נקן עצמו.

אלכס היא הדמות היחידה בה ניתן לשחק במשחק. כישרונו העיקרי הוא מתן אגרוף, איתו הוא נלחם באויביו ומנפץ סוגים מסוימים של סלעים כדי לפנות מכשולים ולהגיע למקומות חדשים כדי לאסוף מטבעות. אם אלכס דורך או מנפץ סלעים מסוימים, ישתחררו רוחות רעות שינסו להרוג את אלכס. ישנם שלבים הדורשים חפצים מסוימים, אותם קונים בכסף, כגון אופנוע ומסוק המונע על ידי דוושות, כדי לעבור אותם.

כדי לעבור את הסייסים של ג'נקן, יש לנצח אותם במשחק אבן נייר ומספריים.

=== גרסת הרימייק DX ===
בחודש יוני 2021 חברת Merge Games, פיתחה והפיצה רימייק למשחק המקורי לשלל הפלטפורמות, החידוש בגרסה זו היה בעיקר מבחינת גרפיקה ופסקול, ונוספה האפשרות לשנות את גרפיקת המשחק לגרפיקה המקורית משנות ה־80. הרימייק מוסיף עוד כמה שלבים ומשנה מעט את הקיימים.<ref></ref> הרימייק קיבל ביקורות פושרות לשלל הקונסולות וציונו הסופי באתר "metacritic" הוא 6.5 מתוך 10.<ref></ref>

== לקריאה נוספת ==

* [https://drive.google.com/file/d/0B7AcfXJGUxB7RTJ4NWFKYnNtNVE/edit?resourcekey=0-iAliTIv1yBvDXCbSF8c7Sw סיקור על המשחק] בגיליון WIZ בעברית

==קישורים חיצוניים==
* 

==הערות שוליים==

צילום מסך מתוך המשחק המקורי משנות ה-80

קטגוריה:משחקי סגה
קטגוריה:משחקי וידאו משנת 1986
קטגוריה:סדרות משחקי וידאו
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
עיסא ח'ליל אל-נשאר

עיסא ח'ליל אל-נשאר (בערבית: عيسا خليل النشار; נולד ב-1954) הוא ממייסדי ארגון הטרור הפלסטיני חמאס. משמש כיום כראש עיריית רפיח.

==ביוגרפיה==
עיסא ח'ליל אל-נשאר נולד בשנת 1954 ברפיח שברצועת עזה. בשנות ה-70 יצא למצרים ולמד הנדסה עירונית באוניברסיטת עין שמס. בחזרתו לרצועה הועסק בידי אונר"א. במקביל התוודע לתורת האחים המוסלמים שאותם הנהיג ברצועה השיח' אחמד יאסין, ואל-נשאר החל להשתתף בפעילויות הדעוה של התנועה ברצועה. הוא לקח חלק בפעילות המוג'מע האסלאמי שהוקם בשנת 1973. בראשית שנות ה-80 עבד בעיריית ח'אן יונס, ובשנת 1986 מונה לחבר מועצה בעיריית רפיח.

בעקבות פרוץ האינתיפאדה הראשונה, נכח אל-נשאר בפגישה שנערכה ב-10 בדצמבר 1987 בביתו של אחמד יאסין, שבה הוחלט על הקמת ארגון הטרור חמאס. עם הקמת הארגון הוטל על אל-נשאר לרכז את פעילות התנועה באזור רפיח. בעקבות פעילות זו נעצר אל-נשאר בספטמבר 1988, במסגרת גל המעצרים הגדול הראשון נגד חמאס, ונידון לתקופת מאסר קצרה. בדצמבר 1992, בעקבות רצח החייל הישראלי נסים טולדנו, היה אל-נשאר ממגורשי חמאס ללבנון.

בחזרתו לרצועה השתלב אל-נשאר בזרוע המדינית של חמאס. בנובמבר 1995 לקח חלק בהקמתה של "מפלגת ההצלה הלאומית האסלאמית" (חלאס) שהייתה אמורה להשתתף בבחירות לרשות הפלסטינית מטעם חמאס. בשנת 2005 עמד בראש מפלגת "הרפורמה והשינוי" שהתמודדה מטעם חמאס בבחירות לרשויות המקומיות. אל-נשאר התמודד מטעם המפלגה בבחירות העירוניות ברפיח, נבחר למקום הראשון ובעקבות זאת התמנה לנציג של המפלגה במועצת העיר. אף שהיה אמור להתמנות לראש העירייה בעקבות הבחירות, ערעור של ראשי פת"ח שטען לזיוף הבחירות המוניציפליות הוביל לדרישה לקיום בחירות מחודשות. בחירות אלו מעולם לא התקיימו בעקבות השתלטות חמאס על רצועת עזה ביוני 2007, בעקבותיה התמנה אל-נשאר רשמית לראש עיריית רפיח.

==חיים אישיים==
אחד מבניו של אל-נשאר, עלי, היה פעיל בגדודי עז א-דין אל-קסאם, הזרוע הצבאית של חמאס, ונהרג בספטמבר 2006 בעקבות סיכול ממוקד מן האוויר.

==הערות שוליים==

קטגוריה:ראשי עיריות ברשות הפלסטינית
קטגוריה:מגורשי החמאס ללבנון
קטגוריה:רפיח: אישים
קטגוריה:פלסטינים שנולדו ב-1954
ג'ון קווילר רווט

הסירה "ג'יימס קיירד" במוזיאון של דאלוויץ'
ג'ון קווילר רוֹוֶט (באנגלית: John Quiller Rowett; 1876–1924) היה איש עסקים ופילנתרופ בריטי. הוא עשה את הונו בתעשיית היין והאלכוהול כיושב ראש ומנכ"ל חברת רווט, ליקי ושות', ומנהל בחברות אחרות.

==ביוגרפיה==
רווט שאף לעשות מעבר לצבירת כסף ובמלחמת העולם הראשונה היה תורם חשוב למטרות צדקה. כחברו ללימודים של סר ארנסט שקלטון בדאלוויץ' קולג', היה רווט המממן היחיד (בסך 70,000 ליש"ט) של המשלחת האחרונה לאנטארקטיקה של שקלטון, משלחת שקלטון-רווט בשנים 1922-1921, שבמהלכה פקד אותו התקף לב, שהביא למותו.

אחרי מות שקלטון, היה לרווט תפקיד חשוב ברכישת הסירה "ג'יימס קיירד", שבה עשו בשנת 1916 שקלטון ועוד חמישה מאנשי צוותו את מסע
ההצלה המהולל מאי הפיל אל ג'ורג'יה הדרומית, ותרם אותה לדאלוויץ' קולג'. רווט היה שותף לייסוד מכון רווט למחקר, מעבדה לחקר תזונת בעלי חיים, כיום חלק מאוניברסיטת אברדין. 

ב-1 באוקטובר 1924, בהניחו שעסקיו מתדרדרים והולכים, שם רווט קץ לחייו. 

הר על האי גוף, אי וולקני נידח בקבוצת טריסטן דה קונה בדרום האוקיינוס האטלנטי, קרוי על שם רווט. אחרי מות שקלטון בג'ורג'יה הדרומית, ביקרה המשלחת באי גוף באונייה הזעירה (בת 125 טון) "קווסט", וקבוצות מאנשיה ירדו אל החוף במשך ימים אחדים מ-28 במאי 1922. כאשר טיפסו אנשי המשלחת אל הר רווט (בעל ארבע פסגות) וקראו לו בשמו, סברו שזו הנקודה הגבוהה ביותר על האי, בגובה 836 מטרים. ואולם, יותר משלושים שנה לאחר מכן נמצא ש"פסגת אדינבורו", בגובה 910 מטרים, היא הגבוהה ביותר באי, לפי מדידות צוות הסקר המדעי של האי גוף.

==לקריאה נוספת==
<div class="mw-content-ltr">
*
*
*
*The Tristan da Cunha Association Newsletter no. 53, August 2013
</div>

קטגוריה:אנשי עסקים בריטים
קטגוריה:נדבנים בריטים
קטגוריה:בריטים שנולדו ב-1876
קטגוריה:בריטים שנפטרו ב-1924
מצפה רן

טקסט=אבן הבזלת מרמת הגולן עם ציטוט משירה של נעמי שמר
מצפה רן הוא נקודת תצפית ברכס הרי נפתלי, ובו אנדרטה לזכר הטייס , שנהרג בעת התרסקות מסוקו ב-20 ביולי 2006, בדרכו לפעילות מבצעית בלבנון במלחמת לבנון השנייה. האתר נמצא על כביש 899 ליד מצודת כ"ח, בין צומת כ"ח לצומת ישע, במקום בו נפל המסוק של כוכבא.

==המצפה והאתר==
האתר כולל רחבת תצפית מעוגלת לכיוון מזרח, הנמצאת בנקודה בה נפל המסוק. מהרחבה ניתן לצפות לעבר בקעת החולה, אגמון חולה, רמת הגולן, הר אביטל, הר בנטל, החרמון ויישובי אצבע הגליל. מצידה המערבי של הרחבה שתי שורות של מדרגות אבן המאפשרות ישיבה ותצפית, וכן אנדרטה הבנויה ממדחף המסוק שהתרסק. ברחבה נמצא סלע בזלת שחור מלוטש עליו נחרט באותיות לבנות סיפורו של רן כוכבא. בנוסף, נמצא כרטיס תצפית וטווחים גם הוא חרוט על סלע בזלת. על סלע בזלת נוסף נחרט שמו של רן כוכבא, תאריך הלידה והמוות 2006-1969 וכן מילים משירה של נעמי שמר "על כנפי הכסף": בנקודה זו נמצא רן כשהגיעו צוותי הפינוי. על סלע בזלת מלוטש נוסף נחרטו מילות שירו של המשורר נתן יונתן "שיר ארץ", המתחיל במילים: . 

"שביל החידות" הוא שמו של שביל ההליכה למצפה. השביל, שאורכו כ-250 מטר, מתחיל בדרך עפר היוצאת מעיקול כביש 899 לצד רחבת חניה של מכוניות. לאורך הדרך הותקנו על גבי הסלעים לוחות עליהן חרוטות שבע חידות העוסקות בשאלות הקשורות בהיסטוריה והגאוגרפיה של האזור. מספר מטרים לאחר כל שלט חידה, מותקן שלט עם התשובה. כל חידה מתחילה באות המרכיבה את השם "רן כוכבא". החידות חוברו על ידי עטרה אמו של רן כוכבא. השביל עובר בתוך חורש היער ובנקודות תצפית שונות לאורכו הותקנו ספסלי עץ מסיביים, המאפשרים מנוחה וגם תצפית ובסופו מגיע לאנדרטה.

המצפה הוקם על ידי משפחת כוכבא, קרן קיימת לישראל ובמימון תורמים מקנדה, והוא נחנך בטקס שהתקיים ביום 19 ביולי 2007, שנה לאחר נפילתו. בנוסף, נשאו דברים מפקד הטייסת ובני משפחה. וכן הוקרא מכתב ששלח למשפחה ראש ממשלת ישראל אהוד אולמרט.

==גלריית תמונות==
{| align=center
|<gallery widths="200px" heights="170px" perrow="5">
Ran Overlook (1).jpg|מראה כללי של התצפית והאנדרטה
Ran Overlook (8).jpg|חידה המתחילה באות כ: מי המנהיג שכבש את הארץ וקבור בסביבה
Ran Overlook (9).jpg|תשובה
Ran Overlook (11).jpg|עיקול הדרך בו מתחילה דרך העפר המובילה ל"שביל החידות"
Ran Overlook (7).jpg|"שביל החידות" וספסל ישיבה
</gallery>
|}

==קישורים חיצוניים==

*[http://www.rancochva.co.il/index.asp?id=4330&subid=4371 מצפה רן] באתר המוקדש לרן כוכבא

==הערות שוליים==

קטגוריה:ישראל: נקודות תצפית
קטגוריה:הגליל העליון: אנדרטאות
קטגוריה:הרי נפתלי
קטגוריה:הגליל העליון
קטגוריה:ישראל: אנדרטאות לאנשי צוות אוויר
קטגוריה:מלחמת לבנון השנייה: אבידות והנצחה
Looking

לוקינג (באנגלית: Looking) היא דרמה קומית אמריקאית, ששודרה לראשונה ברשת HBO ב-19 בינואר 2014, אשר עוסקת בקבוצת חברים הומוסקסואלים אשר חיים בסן פרנסיסקו.

בישראל משודרת הסדרה ביס החל מה-29 בינואר, בערוץ yes Oh HD וב-VOD.

במרץ 2015, HBO החליטה שלא להפיק עונה שלישית לסדרה, וסרט ספיישל חד-פעמי יופק כסיום רשמי לסדרה. בעקבות זאת, מעריצי הסדרה החלו לאסוף חתימות לעצומה אינטרנטית במטרה להמשיך את הסדרה. סרט הטלוויזיה "Looking: הסרט" שודר בהקרנת בכורה בערוץ HBO בתאריך 23 ביולי 2016.

== סקירת סדרה ==
{| class="wikitable" style="text-align: center;"
|-
! style="padding: 0 8px;" colspan="2" rowspan="2"|העונה
! style="padding: 0 8px;" rowspan="2"|מספר הפרקים
! colspan="2"|תאריך השידור המקורי
|-
! הפרק הראשון
!הפרק האחרון
|-
|style="background: #3598FB;"|
|1
| 8
| style="padding: 0 8px;"| 19 בינואר 2014
| style="padding: 0 8px;"| 9 במרץ 2014
|-
|style="background: #6900F3;"|
|2
| 10
| 11 בינואר 2015
| 22 במרץ 2015
|-
|style="background: #48D1CC;"|
| colspan="2" |Looking: הסרט
| colspan="2" |23 ביולי 2016
|-
|}

== דמויות ==
{|
|- style="vertical-align: top;"
|
=== דמויות ראשיות ===
* פטריק (ג'ונתן גרוף), מעצב משחקי וידאו
* אגוסטין (פרנקי אלוורז), אסיסטנט לאמן והחבר הטוב ביותר של פטריק
* דום (מוריי בארטלט), מלצר יין
|
=== דמויות משנה ===
* לין (סקוט באקולה), יזם
* קווין (ראסל טובי), ״ילד פלא״ שעובד עם פטריק
* פרנק (או. טי. פאגבנל), בן הזוג של אגוסטין
* אוון (אנדרו לואו)
* ריצ'י (ראול קסטילו), בעל עניין רומנטי בפטריק
* דוריס (לורן ווידמן), השותפה לדירה של דום
|}

== הפקה ==
פרק הפיילוט לסדרה נכתב בידי מייקל לאנן, בהתבסס על סרטו הקצר מ-2010 Lorimer, ובוים בידי אנדרו האיי. במאי 2013 הזמינה רשת HBO עונה ראשונה בת שמונה פרקים. העונה צולמה באזור מפרץ סן פרנסיסקו בין ה-16 בספטמבר ל-7 בנובמבר 2013. על פי לאנן, שבעה מתוך תשעת כותבי הסדרה הם גברים הומוסקסואלים ואחת היא אישה.

מפיקי הסדרה הם דייוויד מרשל גרנט, שרה קונדון ואנדרו האיי.

== ביקורות==
Looking זכתה לביקורות חיוביות מהמבקרים. אתר Rotten Tomatoes מצביע על 89% ביקורות חיוביות, בקרב 36 מבקרים, עם ציון ממוצע של 7.6/10. האתר מתמצת את הביקורות ״מצחיקה בלי להיות מגיעה, Looking מספק סיטואציות אותנטיות שמרגישות אוניברסליות עם דיוק בפרטים ומשחק מצוין״. באתר הביקורות Metacritic, לסדרה ציון ממוצע של 74/100, בהתבסס על 25 ביקורות, מה שמעיד על ״ביקורות חיוביות באופן כללי״.

== קישורים חיצוניים ==

* 

* 

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2010

קטגוריה:תוכניות להט"ב אמריקאיות
קטגוריה:תוכניות טלוויזיה שמתרחשות בסן פרנסיסקו
קטגוריה:HBO: סדרות
נחום מגיד

הרב נחום קפלן שנודע בכינוי: ר' נחום מגיד או המגיד מווארשא (תקצ"ד, 1834 – י"ט באדר תרע"ג, 1913) היה מגיד מישרים בוורשה ובשנותיו האחרונות בירושלים. גיסו של החפץ חיים.

==תולדותיו==
בנם של משה אהרן גרוסברד ובלומא הענע משאוול. נישא לרייזא, בתו של שמעון אפשטיין, אביו חורגו וחמיו של רבי ישראל מאיר הכהן מראדין - החפץ חיים.

התגורר בלידא ושימש כר"מ בישיבה המקומית. לאחר מכן היה מגיד מישרים בוורשה ולכן נקרא "המגיד מוורשה". באחרית ימיו עלה לירושלים. הוא נסע לארץ ישראל בגפו ובמשך מספר חודשים שהו אשתו וילדיו בבית החפץ חיים בראדין, עד שהצטרפו אליו. הוא התגורר בעיר העתיקה ושימש כמגיד בבית הכנסת "בית יעקב" בחורבת רבי יהודה חסיד.

חיבר ספרים על מסכתות מסדר זרעים, וכן על מגילת אסתר ומגילת רות. הרב יוסף חיים זוננפלד כתב בהסכמה לספרו: "הנה כבר יצא מוניטין של כבוד הרב הגאון המפורסם המגיד דפה עיה"ק (=עיר הקודש) תובב"א הקבוע בבית הכנסת הגדולה בחורבת רבי יהודה החסיד ז"ל כש"ת מו"ה נחום נ"י, ושפתותיו נוטפות מור ובשמים מאגדות ודרשות חז"ל".

נפטר בי"ט באדר א' תרע"ג, ונקבר בהר הזיתים בירושלים.

==צאצאיו==
ילדיו הם: 
* הרב זלמן קפלן (נפטר תרצ"ז) – כיהן כרב בצ'יז'ב ודיין בזמברובה, נכדו הוא נחום קפלן, מבוני קיסריה.
*הרב נח קפלן (ר' נח מגיד) – ששימש כמגיד מישרים.
* הרב משה אהרן פנחס קפלין – סבו של הדיין הרב כתריאל דוד קאפלין מלונדון. 
* בתו של ר' נחום מגיד, גיטל, נישאה לאברהם בלומנפלד, נכדו של ישראל בק וממייסדי אגודת אחוה בירושלים. נכדם של אברהם וגיטל בלומנפלד הוא חבר הכנסת אלעזר גרנות. נכד נוסף הוא נחום גרנות, מהנדס מים, ממייסדי היישוב סביון.

==ספריו==
* נחמות ישראל: לבאר מגלת שיר השירים ..., ירושלים: דפוס הרי"ד פרומקין, תרס"ב.
* נחמות ארץ ישראל: ביאור על המשניות מס' פאה עם פירוש על הפרושים, מבבלי וירושלמי והלכה למעשה ..., 2 כרכים, ירושלים: [חמו"ל], תרס"ח–חש"ד.
* נחמות צמח ישראל: ... לבאר מגלת רות: א. במדרש הנעלם ... וג"כ מתקוני זוה"ק הנמצא על רות ... שנלקט מכבר ... ונלוו להם פירוש רש"י על רות. ב. ונוספו לפירוש זוה"ק בביאור הגר"א וג"כ באיזה מקומות בפירושי ... בשם ... שביל להאמת ... ג. פירוש דרוש ומוסר ופלפול ... דרך הנגלה ..., ירושלים: דפוס שעהנבוים את ווייס, תרס"ט.
* נחמות ישראל: חמש דרשות ... א) על פרשת שקלים ... ב) על פרשת זכור ... ג) על ימי הפורים ... ד) על סעודת פורים ... ה) על מחרת ימי הפורים ..., ירושלים: דפוס צוקרמן, תרע"ב.
* נחמות קדושת ארץ ישראל: ביאור על המשניות מס' שביעית, עם פירוש על הפרושים מבבלי וירושלמי והלכה למעשה ..., ירושלים: דפוס הרי"ד פרומקין, תרע"ג.

==קישורים חיצוניים==
* [http://toladot.blogspot.co.il/2011/01/blog-post_20.html משפחת החפץ חיים, משפחת חותנו], בבלוג תולדות ושורשים
* [http://notrikon.blogspot.co.il/2013/01/blog-post_28.html מהתרנגולים של החפץ חיים ועד חבר הכנסת מטעם מפ"ם], בבלוג נוטריקון
* 

מספריו:
* 
* 
* "נחמות קדושת ארץ ישראל": [http://www.hebrewbooks.org/34153 חלק א], [http://www.hebrewbooks.org/34154 חלק ב], באתר HebrewBooks

==הערות שוליים==

קטגוריה:רבנים פולנים
קטגוריה:אנשי העלייה השנייה
קטגוריה:ירושלים: רבנים
קטגוריה:משפחת החפץ חיים
קטגוריה:מגידים
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1834
קטגוריה:ארץ-ישראלים שנפטרו ב-1913
כתריאל דוד קפלין

הרב כתריאל דוד קאפלין (1931 - י"ד באייר תשס"ו, 2006) היה ר"מ בבית התלמוד לונדון, דיין בבית הדין הרבני בלונדון, ומד"א בשומרי הדת בלונדון ובשנותיו האחרונות ראש ישיבת תורת חכם בישראל.

==תולדותיו==
נולד באנגליה, בנו של ההרב נח קאפלין היה ש"דר בבית היתומים בלונדון ונינו של הדרשן ר נחום מגיד מגיד בחורבת רבינו יהודה החסיד ולפני זה מגיד בורשא בלידא היה גיס של החפץ חיים היה גר . למד בישיבת גייטסהד. שימש כרב של בית הכנסת "שומרי הדת" בהמפסטד, לונדון. בשנות ה-60 היה מעורכי כתב העת התורני "הד אליהו" שיצא לאור על ידי תלמידי הרב אליהו אליעזר דסלר.

במשך שנים רבות היה דיין בבית הדין הרבני בלונדון. בסוף ימיו עלה לישראל והתגורר בשכונת בית וגן. בישראל כיהן כראש ישיבת תורת חכם.

אחיו הרב נחום קאפלין מצפת בעל מחבר ספר "נחלה ומנוחה" על התורה ושוחט בצפת תובב"א ,בנו הרב שמעון ירחמיאל קאפלין הוא מחבר הספר "צמח דוד". בנו הראשון הרב ישראיל מאיר קאפלין מג"ש בבית הכנסת קאמרנא ,אחיינו הוא הדיין הרב שמואל סיימונס מבית הדין הרבני בלונדון, מחבר הספר "מעיל שמואל" בן אחותו הוא הגר יעקב דוד שמאל של"טא דיין בבית הדין שומרי הדת באנטוערפען.

נפטר בלונדון בשנת 2006. תשסו פסח שני ונקבר ונטמן ביום ראשון בהר הזתים בירושלים תו

==ספריו==
* הד אליהו, לונדון, תשכ"ג
* כתר דוד, ירושלים, תשכ"ח
* תולדות נח, לונדון, תשמ"ג
* כתר נהורא ירושלים תשס"ד
* כתר זהב עדין לא נדפס, בדפוס
* כתר דוד על התורה יצא לאור לרגל שמחת נישואי נכדו משה קאפלין בן הרב ישראיל מאיר קאפלין שליט"א
* מנהגי כתר דוד 

קטגוריה:דיינים בריטים
קטגוריה:לונדון: רבנים
קטגוריה:בוגרי ישיבת גייטסהד
קטגוריה:ראשי ישיבה ישראלים
קטגוריה:בית וגן: רבנים
קטגוריה:רבנים בריטים
קטגוריה:ישראלים שנולדו ב-1931
קטגוריה:ישראלים שנפטרו ב-2006
אלפרד פרו

ז'אן-בטיסט אלפרד פֶּרוֹ (בצרפתית: Alfred Perot; 3 בנובמבר 1863, מץ, צרפת – 28 בנובמבר 1925, פריז, צרפת) היה פיזיקאי צרפתי, אשר פיתח את אינטרפרומטר פברי-פרו ביחד עם עמיתו ללימודים שארל פברי.

פרו נולד למשפחה אריסטוקרטית ששירתה בצבא בצרפת. הוא למד בתיכון ליד ננסי, ואת לימודיו האקדמיים עשה באקול פוליטקניק שבפריז. ב-1884 עם סיום לימודיו שב לננסי שבה עסק במחקרים בתחום הפיזיקה תחת הנחייתו של פרוספר-רנה בלונדלוט . ב-1888 מונה פרו למרצה במרסיי, שם המשיך בעבודות המחקר שלו, לצד עמיתו שארל פברי. הם פיתחו יחד את אינטרפרומטר פברי-פרו.

פרו היה נשוי ואב לארבעה.

== קישורים חיצוניים ==

<div class="mw-content-ltr">
* 
* [https://web.archive.org/web/20070214043039/http://www-obs.cnrs-mrs.fr/tricent/astronomes/perot.htm "Alfred Perot, un expérimentateur et inventeur de talent"] 
* [https://web.archive.org/web/20071110003132/http://www.sabix.org/documents/perot.pdf Jean-Baptiste Alfred Perot], sabix
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיקאים צרפתים
קטגוריה:צרפתים שנולדו ב-1863
קטגוריה:צרפתים שנפטרו ב-1925
יוסף צבי וינר

הרב יוסף צבי וינר (כ"ו בסיוון תרצ"ו, 16 ביוני 1936 – כ"ג באייר תשע"ב, 15 במאי 2012) היה רבן של היישובים גן יבנה ונס ציונה, ומחבר תורני פורה. מחבר סדרת הספרים "ארץ הבחירה" על המשניות של סדר זרעים ועוד ספרות יהודית.

==ביוגרפיה==
נולד ברחובות, לישעיהו טוביה וצפורה וינר. למד בישיבת חברון. לאחר נישואיו למד בהיכל התלמוד בתל אביב.

בין השנים 1959–1975 כיהן כרבה של המושבה גן יבנה. בשנת 1975 נבחר לרבה של המושבה נס ציונה, כממלא מקומו של הרב ישראל בארי.

בשנת 1990 פרש לגמלאות ועבר להתגורר בשכונת גאולה בירושלים.

בתקופה זו נמנה עם גדולי המקובלים בישיבת אהבת שלום של הרב יעקב משה הלל, וחיבר ספרים נוספים בתורת הנסתר.

חיבר כעשרים וחמישה ספרים על התורה, המשנה והתלמוד, וכן ספרי הלכה, הגות וקבלה. גולת הכותרת של יצירתו התורנית היא סדרת ספרי "ארץ הבחירה" על מסכתות של סדר זרעים הכוללת 10 כרכים.

נפטר בשנת 2012, ונקבר בהר המנוחות.

==ספריו==
* ארץ הבחירה – על מסכתות סדר זרעים (עשרה כרכים)
* ארץ חפץ – על מסכת מעשר שני
* בכורי יוסף – על הש"ס והרמב"ם (2 כרכים)
* ציון בימים ביאורים ובירורים על פרקים ממסכתות סוכה ופסחים (3 כרכים)
* דעת תושיה – על התורה (2 כרכים)
* הגדה של פסח עם פירוש הגדת הבחירה על דרך הפשט ופירוש מתן בסתר על דרך הסוד
* דעת שפתי – הלכות אמת ושקר
* דעת אמונה – בענייני אמונות ודעות
* חיי הבחירה פרקי הגות בבעיות האמונות והדעות באספקלריה של דורנו
* נוה הבחירה – פרקי הגות ביעודי האשה על פי התורה
* מאור הבחירה – פרקי הגות במאור שבתורה ובמצוותיה
* לקץ הימין – בקורות עם ישראל ואחרית הימים ע"פ מעשה אבות סימן לבנים
* קונטרס חזון דניאל – ביאור נבואת דניאל לאחרית הימים

==קישורים חיצוניים==
* 

קטגוריה:בוגרי ישיבת חברון כנסת ישראל
קטגוריה:יהודים הקבורים בהר המנוחות
קטגוריה:פרשני הרמב"ם
קטגוריה:פרשני המשנה
קטגוריה:פרשני הגדה של פסח
קטגוריה:מחברי ספרי מוסר ומחשבה
קטגוריה:מחברי ספרי קבלה
קטגוריה:בוגרי היכל התלמוד
קטגוריה:נס ציונה: רבנים ראשיים
קטגוריה:רבני ערים בישראל
קטגוריה:גן יבנה: אישים
קטגוריה:גאולה (ירושלים): אישים
קטגוריה:ישראלים שנולדו ב-1936
קטגוריה:ישראלים שנפטרו ב-2012
הגלריה הלאומית של הונגריה

הגלריה הלאומית ההונגרית (בהונגרית: Magyar Nemzeti Galéria) היא מוזיאון לאמנות הונגרית, הנמצאת מאז 1975 בגבעת הטירה בבודפשט ושוכנת בתוך ארמון בודה. הגלריה, שנוסדה ב-1957, מציגה יצירות אמנות הונגרית מכל הסוגים והתקופות. בכך שונה הגלריה מהמוזיאון לאמנות יפה שנמצא בכיכר הגיבורים המציג אמנות מכל רחבי העולם ובפרט מאירופה, אבל לא מתמחה באמנות הונגרית. הגלריה אמורה לעבור למשכן חדש ב 2024-2025. 

בגלריה הלאומית נמצאים אוספים של אמנות ימי הביניים, אמנות גותית, תקופת הבארוק, הרנסאנס, אימפרסיוניזם ואמנות המאה ה-20 שנוצרו במרחבי הונגריה ועל ידי הונגרים. המוצגים כוללים פריטי עץ, מזבחות אבן, ציורים, פסלים ועוד. מלבד יצירות האמנות ההונגריות, יש גם אוסף של יצירות מופת של אמנות בינלאומית בגלריה הלאומית. בדצמבר 2018 היצירות העיקריות מאוסף האמנות הבינלאומית לאחר שנת 1800 עברו לגלריה הלאומית ההונגרית מבניין המוזיאון לאומנות יפה בבודפשט ששופץ לאחרונה. בין היצירות שהועברו מוצגים ציורים של כמה מהאמנים הבינלאומיים הגדולים כמו פול סזאן, קמיל פיסארו, וקלוד מונה.<ref></ref> 

מחלקת הציורים מכילה כ 10,000 תמונות שנוצרו בין השנים 1800-1945. בין הציירים שציוריהם מוצגים בגלריה ניתן למצוא את מיהאי מונקאצ'י ופאל סיניאי-מרשה שזכו להכרה בין לאומית בשנות 1860, וכן לאסלו פאל. מסוף המאה ה-19 הציור ההונגרי התפתח במושבות אומנים; המושבה ב Nagybanya (כיום נקראת באיה מארה, ברומניה) הייתה בעלת השפעה מרכזית. בלה איוואני-גרינוולד היה בין מיסדיו. המוזיאון מחזיק באוסף גדול מיצירות ציירים מודרניסטים כגון יוז'ף ריפל-רונאי, תיוודאר קוסטקה צ'ונטווארי, פליקס בודוג וידר ואחרים.

== גלריה ==
<gallery>
קובץ: Csontváry Kosztka, Tivadar - Pilgrimage to the Cedars of Lebanon - Google Art Project.jpg|צ'ונטווארי - עלייה לרגל לארזי הלבנון, 1907
קובץ: Munkacsy - Christ in front of Pilate.jpg|מונקאצ'י - ישו לפני פונטיוס פילטוס, 1881
</gallery>

==קישורים חיצוניים==

* 

==הערות שוליים==

קטגוריה:מוזיאונים לאמנות
קטגוריה:בודפשט: מוזיאונים
יצחק גרודזינסקי (ורשה)

הרב איטשה גרודינסקי
הרב יצחק (איצ'ה) גרודזינסקי (נפטר בכ"ה בסיון תרפ"א) היה רב ועסקן חשוב בוורשה בתחומי התורה, החינוך והחסד. כונה 'תוצר של החפץ חיים' או 'החפץ חיים של וורשה' חי ופעל בתקופת מלחמת העולם הראשונה ולפניה. אבי משפחת גרודזינסקי - משפחה שהולידה רבנים ואישי רוח מרכזיים.
==תולדותיו==

עוד בצעירותו, בשנות השבעים של המאה התשע עשרה יסד חברות לימוד לפועלים ופשוטי העם. מיד בתחילת דרכו הכיר את החפץ חיים שהגיע לוורשה לרגל הדפסת ספריו. בהשפעתו, תמיכתו ועידודו התפתחו מוסדותיו של ר' איטשע לכדי רשת מוסדות תורניים בכל רחבי ורשה היהודית, כאשר התלמידים יוצאי ישיבותיו של ר' איטשע נוטלים חלק בפתיחת שלוחות חדשות ופיתוח הרשת. בין השאר יסד ישיבה קטנה, תלמוד תורה, ישיבה גדולה ישיבת תורת חיים, בית כנסת ברחוב ספודזינסקי ובית מדרש לומדי תורה לבעלי מלאכה הקובעים עיתים לתורה.

ביתו של רבי יצחק היה בית הכנסת אורחים מרכזי לכל באי ורשה התורנית מכל שכבות העם, שימש כמקום מפגש ואכסניה לגדולי תורה שנזדמנו לוורשה להדפסת ספרים או איסוף כספים וכמקום לינה וסעד לנזקקים, עוברי דרך וחולים שבאו לרושה וסביבותיה להתרפאות.

היה פעיל גם בעסקנות ציבורית, תיקון עירובין והפצת ספרי רבו החפץ חיים. עמד בקשרים עם הממשל והשתמש בהם לשחרור בחורים מגיוס או אנשים שהסתבכו עם השלטון מסיבות אחרות.

היה מקורב לגדולי דורו, ובייחוד לחפץ חיים, לרבי יוסף דב סולוביצ'יק ולבנו רבי חיים, לרבי חיים לייב מסטוויסק ועוד.
==משפחתו==
היה נשוי לקרובת משפחתו חיה מלכה גרודזינסקי לבית גרודזינסקי, לאחר פטירתו עלתה לארץ ישראל ונפטרה בחברון בשנת תרפ"ח.
=== אחיו ===
*הרב יעקב ישראל גרודזינסקי
* הרב שלמה גרודזינסקי, נרצח בשואה.

=== צאצאיו ===
*הרב משה גרודזינסקי - משגיח ישיבת תורת חיים בוורשה. עלה לארץ ישראל ונרצח במאורעות תרפ"ט בחברון. חמיו של הרב אברהם נשר (אדלר) אבי שושלת משפחת נשר.
*הרב אברהם גרודזינסקי - משגיח ישיבת כנסת ישראל בסלובודקה.
*רבקה אשת הרב ישראל צבי וינצימר.

== קישורים חיצוניים ==
* תולדותיו בתוך "הראשון לשושלת בריסק" (י), חיים קרלינסקי, [http://www.hebrewbooks.org/pdfpager.aspx?req=28534&st=&pgnum=239 "הראשון לשושלת בריסק" (י), חיים קרלינסקי, דרום, מד 241-243]

קטגוריה:משפחת גרודזינסקי
קטגוריה:ורשה: רבנים
קטגוריה:רבני ישיבת תורת חיים (ורשה)
המטרופולין של ניו יורק

המטרופולין של ניו יורק היא אחת מהמטרופולינים הגדולות והחשובות בעולם, והגדולה ביותר בארצות הברית, שבה גרים יותר מ-23 מיליון תושבים. המטרופולין משתרעת על פני ארבע ממדינות ארצות הברית (ניו יורק, קונטיקט, ניו ג'רזי ופנסילבניה) ו-16 מחוזות.

המטרופולין מהווה גם את אחד מרצפי ההתיישבות הגדולים בעולם. שטח הערים הכלולים במטרופולין משתרע על 34,490 קמ"ר (נכון ל-2012).

במטרופולין יש שבעה מתוך 25 המחוזות העשירים ביותר בארצות הברית לפי ההכנסה החציונית לנפש, על פי סקר הקהילה האמריקאית.

רשת ההשכלה הגבוהה באזור המטרופוליטני של ניו יורק כוללת מאות מכללות ואוניברסיטאות, שביניהן כמה מהמוסדות הנחשבים בעולם: אוניברסיטת פרינסטון, אוניברסיטת קולומביה, אוניברסיטת ייל, אוניברסיטת ניו יורק, ואת אוניברסיטת רוקפלר (כל אלו מדורגות בין 35 האוניברסיטאות הטובות בעולם).

== חלוקה דמוגרפית ==
51.7% לבנים (שאינם לטיניים), 21.7% לטינו-אמריקאים (מכל הקבוצות הגזעיות), 15.3% אמריקאים-אפריקאים (לא לטינים), 9.0% אמריקאים-אסייתים (לא לטינים), 0.16% אמריקאים ילידים ו -1.6% משתיים או יותר קבוצות גזעיות (לא לטינים).

== היסטוריה ==
לפני גילוי אמריקה על ידי כריסטופר קולומבוס בשנת 1492, האזור היה מיושב בעיקר על ידי אינדיאנים. ג'ובאני דה וראצאנו היה האירופאי הראשון שהגיע למקום בשנת 1524. בשנת 1626 ההולנדים קראו להתיישבות במקום ניו אמסטרדם, מה שהפך מאוחר יותר לעיר ניו יורק. 

ככל שהסחר בפרווה בצפון התרחב, ניו יורק הפכה למרכז מסחרי, מה שהביא לגל הגירה.. במהלך מלחמת העצמאות של ארצות הברית הנמל של ניו יורק הפך את האזור לבעל חשיבות אסטרטגית רבה. ניו יורק נכבשה על ידי הבריטים בתחילת המלחמה, ונשארה בידיהם עד סוף המלחמה בשנת 1783. ניו יורק שימשה כעיר הבירה של ארצות הברית בין השנים 1785–1790, ולאחר מכן עברה הבירה לפילדלפיה. ניו יורק העיר הגדולה במדינה מאז 1790. בשנת 1792 הוקמה הבורסה בניו יורק. 

במהלך המאה ה-19 חלה הגירה רבה מאוד לניו יורק, ובמיוחד ממדינות כמו אירלנד וגרמניה. בשנת 1898 אוחדו חמשת רבעי העיר ניו יורק לעיר אחת. 

בשנת 1904 החלה לפעול בעיר רכבת תחתית. 

המשבר הכלכלי העולמי בשנות ה-30 גרם לעוני ולאבטלה בעיר. בזמן מלחמת העולם השנייה הכלכלה העירונית נפגעה כתוצאה מצוללות גרמניות שפגעו בסחר עם אירופה. 

אוכלוסיית העיר ניו יורק הגיעה לשיאה בשנות החמישים, ולאחריהן חלה ירידה כתוצאה מהגירה לטובת הפרברים. מאז שנות ה-80 כלכלת העיר בשגשוג רב והפשע המאורגן בירידה מתמדת. 

במאה ה-21 חלו שני אירועים שהשפיעו מאוד על המטרופולין: 
* פיגועי 11 בספטמבר - בהם נרצחו 3,000 בני אדם, רובם בניו יורק אשר מתו כתוצאה ריסוק מטוסים אל תוך מגדלי התאומים שבמנהטן. 
* באוקטובר 2012 פגע במטרופולין הוריקן סנדי וגרם לנזק של מיליארדי דולרים. 

==ראו גם==
* המגלופוליס של צפון מזרח ארצות הברית

==קישורים חיצוניים==

==הערות שוליים==

קטגוריה:ארצות הברית: אזורי מטרופולין
גווילין

גְוֵוילִין (בסינית: 桂林; בפין-יין: Guìlín; בג'ואנג: Gveilinz) היא נציבות עירונית במחוז האוטונומי גואנגשי שבדרום הרפובליקה העממית של סין. גווילין משתרעת על פני 27,661 קמ"ר בקצה הצפוני של המחוז האוטונומי על הגדה המערבית של נהר לי כ-340 ק"מ צפון-מזרחית לבירת המחוז נאן-נינג. אזורה של גווילין ידוע בשל הטופוגרפיה הייחודית שלו המאופיינת בתופעת הקרסט, חלק מהקרסט של דרום סין. יופיו של האזור הופך אותו לאזור תיירות מהפופולריים ביותר בסין.

במרכז העיר - עיר נסיך ז'ינגז'יאנג - אתר היסטורי מוקף חומות, שנבנה בתקופת שושלת מינג בין בשנים 1372 ו-1392. בשטחו גבעה תלולה בגובה 66 מטר מסוג מגדל קרסט, המכונה "פסגת היופי".

==דמוגרפיה==
על פי מפקד האוכלוסין משנת 2020 אוכלוסיית הנציבות העירונית מנתה 4,931,137 תושבים, מתוכם 1,725,865 בשטח האורבני, על פי הפילוג הבא:

{| class="wikitable"
|-
!שם מועצה/נפה!!בסינית!!בפין-יין!!אוכלוסייה!!שטח (קמ"ר)!!צפיפות לקמ"ר
|-
|מועצת שיופנג
|秀峰区
|Xiùfēng Qū
|161,066
|43.42
|3,709
|-
|מועצת דייצאי
|叠彩区
|Diécăi Qū
|202,875
|51.94
|3,906
|-
|מועצת שיאנגשאן
|象山区
|Xiàngshān Qū
|286,872
|89.03
|3,222
|-
|מועצת צ'ישינג
|七星区
|Qīxīng Qū
|387,304
|71.08
|5,449
|-
|מועצת ינשאן
|雁山区
|Yànshān Qū
|132,639
|305.7
|433.9
|-
|מועצת לינגווי
|临桂区
|Línguì Qū
|555,109
|2,246
|247.2
|-
|נפת יאנגשוו
|阳朔县
|Yángshuò Xiàn
|273,124
|1,434
|190.4
|-
|נפת לינגצ'ואן
|灵川县
|Língchuān Xiàn
|422,776
|2,301
|183.7
|-
|נפת צ'ואנג'ואו
|全州县
|Quánzhōu Xiàn
|565,696
|3,976
|142.3
|-
|נפת שינג-אן
|兴安县
|Xīng'ān Xiàn
|307,043
|2,333
|131.6
|-
|נפת יונגפו
|永福县
|Yŏngfú Xiàn
|228,646
|2,795
|81.81
|-
|נפת גואן-יאנג
|灌阳县
|Guànyáng Xiàn
|208,412
|1,834
|113.7
|-
|הנפה האוטונומית לונגשנג של לאומים שונים
|龙胜各族自治县
|Lóngshèng Gèzú Zìzhìxiàn
|139,483
|2,452
|56.88
|-
|נפת דזה-יואן
|资源县
|Zīyuán Xiàn
|139,483
|1,938
|71.84
|-
|נפת פינגלה
|平乐县
|Pínglè Xiàn
|340,921
|1,894
|180
|-
|הנפה האוטונומית גונגצ'נג של היאו
|恭城瑶族自治县
|Gōngchéng Yáozú Zìzhìxiàn
|245,432
|2,139
|114.8
|-
|הנפה העירונית ליפו
|荔浦市
|Lìpŭ Shì
|334,527
|1,760
|190.1
|}

הקבוצות האתניות העיקריות בעיר הן: ז'ונג, יאו, חווי, מיאו, האן ודונג.

==גלריה==
<gallery>
קובץ:Guilin Scenery.jpg|נופה של גווילין
קובץ:יאנגשוJPG..jpg|הגבעות האופייניות ונהר לי
קובץ:Guilin.jpg|הופעה על רפסודה בנהר לי
קובץ:SevenStarParkNorthEnter.JPG|פארק שבעת הכוכבים
קובץ:Guilin-distance-shot-with-tower.jpg|נופה העירוני של גווילין
קובץ:Guilin4.jpg|רחוב בעיר
קובץ:Guilin Campus Pagoden.jpg|פגודות השמש והירח
קובץ:20090503 6305 Guilin.jpg|מראה כללי
</gallery>

==ראו גם==
*יאנגשוו

== קישורים חיצוניים ==

* 
* 
* 

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: נציבויות עירוניות
קטגוריה:גואנגשי: ערים
האקדמיה ההונגרית למדעים

בניין האקדמיה ההונגרית למדעים - מבט מה[[דנובה]]
האקדמיה ההונגרית למדעים (בהונגרית: Magyar Tudományos Akadémia, MTA) מאגדת את טובי המדענים והחוקרים בהונגריה. מטרתה של האקדמיה היא קידום המדע והמחקר בהונגריה, תמיכה בשדות מחקר שונים, והפצת הידע המדעי. האקדמיה מקדמת קשרי מדע בין הונגריה לבין מדינות אחרות, ותומכת במדענים צעירים.

== היסטוריה ==
ראשיתה של האקדמיה בשנת 1825, כשהרוזן אישטוון סצ'ני תרם שכר של שנה שלמה כדי לייסד קבוצת מלומדים שמטרתה תהיה קידום השפה ההונגרית ופיתוח המדע והאמנות בהונגריה. בעקבותיו הלכו אצילים הונגרים נוספים, וכך נוסדה האקדמיה, שקיבלה את שמה הנוכחי ב-1845.

המבנה המרכזי של האקדמיה נמצא בכיכר אישטוון סצ'ני ומשקיף על הדנובה. המבנה, בסגנון הנאו-רנסאנס, נבנה ב-1865.

ברשותה של האקדמיה נמצא כתב היד השלם העתיק והחשוב ביותר של המשנה - כתב יד קויפמן.

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:הונגריה: מדע וטכנולוגיה
קטגוריה:אגודות מדעיות
קטגוריה:בודפשט: מבנים
קטגוריה:ארגונים החברים במועצת המדע הבין-לאומית
קטגוריה:חברים לאומיים באיגוד האסטרונומי הבין-לאומי
הלן אילון

הלן אילון (באנגלית: Helène Aylon; 4 בפברואר 1931 – 6 באפריל 2020) הייתה אמנית מולטימדיה אקו-פמיניסטית יהודייה–אמריקאית. היא עסקה רבות גם בנושאים הקשורים למעמד האישה ביהדות ופמיניזם ביהדות.

אילון עסקה בנושאים מגוונים הקשורים ל"הצלה", בהקשר של תיקון עולם. בשנות ה-70 היא התמקדה בהצלת הגוף, בשנות ה-80 בהצלת כדור הארץ, ובשנות ה-90 בהצלת האלוהים.

== ביוגרפיה ==
הלן אילון נולדה בשנת 1931 בניו יורק. היא התגוררה בשכונת בורו פארק, בחלקו הדרום-מערבי של רובע ברוקלין, קיבלה חינוך יהודי אורתודוקסי ודיברה עברית. ב-1949 נישאה לרב אורתודוקסי ובמשך שנים רבות קיימה אורח חיים של רבנית.

הרושם הראשוני שלה מהעולם האורתודוקסי עורר את המודעות שלה להיעדר הקול הנשי בהגות היהודית, היחס הבלתי שוויוני בבית הדין הרבני והוויסות של חיי האישה על ידי חוקים נוקשים הקשורים למחזור החודשי, כמו ימי טומאה וטהרה סביב הנידה.

ב-6 באפריל 2020 נפטרה לאחר שנדבקה בנגיף קורונה.

==עבודתה האמנותית==
אילון שאפה ליצור אמנות אשר תביט ביהדות דרך עדשה נשית.

העבודה "המחברות שלי" (My Notebooks) מ-1998, היא מיצב של 54 מחברות המקופלות כך שהן יוצרות מעין מניפות, המסודרות בטורים. אלה הן מחברות שורה ריקות המייצגות את השיעורים הדתיים שהלן למדה ומעולם לא מצאה בהם אזכור לאשה כמקור השראה.

"ימי הנקיים" (My Clean Days) הם לוחות שנה המשקפים את תקופת נישואיה של אילון ובהם מסומנים הימים בהם יכלה, מבחינה הלכתית, לקיים יחסי מין. בעבודה זו צורבת ההתייחסות למשטור האינטימיות של ההלכה היהודית ולחלוקה הדיכוטומית לטהור וטמא בהתייחס לגוף האישה. הלוחות נראים כטבלאות ייאוש, המשקפות מעקב אחר מהלך זמן שאין בסופו שחרור.

=== עבודות בתחום האקופמיניזם ===
אמבולנס כדור הארץ - של הלן אילון, 1982-1992
משנתו העיקרית של האקופמיניזם הוא קיומו של קשר בין דיכוי נשים ובין פגיעה בטבע, או בין קיימות לקיום יחסים שוויוניים בין נשים וגברים. זאת מתוך הטענה שכל יחסים אי-שוויוניים כגון סקסיזם וגזענות נובעים מאותה הבניה מחשבתית הנחשבת גברית ומתבטאת בניצול הסביבה והשתלטות חסרת אחריות על הסביבה.

אחת העבודות של הלן אילון בתחום זה היא אמבולנס כדור הארץ (Earth Ambulance).
אילון קיבלה את ההשראה לעבודה זו מהרעיונות העומדים מאחורי ערי המקלט התנ"כיות וארגוני עזרה ראשונה כמו הצלה ישראל.

==קישורים חיצוניים==
* 

==הערות שוליים==

קטגוריה:ניו יורק: אישים
קטגוריה:פמיניסטיות יהודיות אמריקאיות
קטגוריה:פמיניסטים יהודים אמריקאים
קטגוריה:אמנים יהודים אמריקאים
קטגוריה:אמניות יהודיות אמריקאיות
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
קטגוריה:נפטרות במגפת הקורונה
קטגוריה:אמריקאים שנפטרו במגפת הקורונה
קטגוריה:אקופמיניזם
קטגוריה:אמנות אקולוגית
טבלת ייאוש

מחיקת תאריכים מלוח השנה.

טבלת ייאוש היא לוח שנה, שבו מסומנים הימים הנותרים עד לסיום תקופה מסוימת.

טבלת הייאוש משמשת להערכת משך הזמן הנותר עד תאריך המציין את סיומה של תקופה שהפרט שואף להשאיר מאחוריו. כגון: תום שנת הלימודים, תום תקופת התמחות, תום השירות הצבאי או סיומה של תקופת מאסר.

טבלת הייאוש קיבלה את שמה משימושה ככלי להתמודדות מול ייאוש מתמשך, המיועד לעורר תקווה לקראת העתיד לבוא. 

הממלאים אותה נוהגים למחוק כל יום שעובר, או לחכות זמן מה, ואז למחוק בבת אחת כמות גדולה של ימים.

קטגוריה:ארגון מידע
קטגוריה:לוחות שנה
בית הספר לכלכלה, אוניברסיטת תל אביב

החוג לכלכלה נוסד בשנת 1966 בפקולטה למדעי החברה באוניברסיטת תל אביב. בשנת 1992 החליט סנאט האוניברסיטה להרחיב את החוג לבית הספר שייקרא על שם פרופסור איתן ברגלס, שהיה ממקימי החוג ואחד הכלכלנים המובילים בארץ. הוא כיהן כדקאן הפקולטה למדעי החברה וכסגן הרקטור.

== לימודי תואר ראשון בבית-הספר לכלכלה ==
מטרת תוכנית הלימודים לתואר ראשון בבית הספר לכלכלה היא להכשיר את הסטודנט לזהות, לנתח ולפתור בעיות בתחום הכלכלה, הן בעבודתו והן בהמשך לימודיו לקראת תארים גבוהים יותר. במסגרת התוכנית נדונות בעיות כלכליות במישורים של משק הבית, העסק, הממשלה והמשק בכללותו. התוכנית מדגישה היבטים תאורטיים הנלמדים באמצעות מודלים מתמטיים והיבטים אמפיריים הנלמדים באמצעות מודלים כמותיים וכלים סטטיסטיים.
=== בלימודי התואר הראשון שני מסלולים ===
* מסלול הלימוד המורחב – מסלול זה משלב לימודים בבית-הספר לכלכלה עם לימודי חטיבות שהן קבוצות של קורסים בתחומים שונים הנלמדים מחוץ לבית-הספר.
* מסלול הלימוד הדו חוגי-במסלול זה שתי תוכניות:
# דו חוגי רגיל: תוכנית זו משלבת לימודים בבית-הספר לכלכלה עם לימודים בחוג נוסף, בפקולטה למדעי החברה או מחוצה לה.
# דו חוגי מתואם: תוכנית זו משלבת לימודים בבית-הספר לכלכלה עם לימודים בחוג נוסף. במסגרת זו כלולים הצירופים האלה: כלכלה-ניהול, כלכלה-חשבונאות, כלכלה-מדעי המחשב, כלכלה-מתמטיקה, כלכלה-סטטיסטיקה.

== לימודי תואר שני בבית-הספר לכלכלה ==
לבית הספר לכלכלה תוכנית משותפת לתואר שני מחקרי עם המחלקה לכלכלה באוניברסיטה העברית.
מטרת התוכנית להקנות לתלמידים ידע מעמיק בתחומי הכלכלה ולהכשירם לעבודת מחקר כלכלי במסגרות האקדמיה, בשירות הציבורי ובסקטור הפרטי.
כמו כן, מתקיימים בבית הספר לימודים לקראת התואר השלישי.

== קישורים חיצוניים ==

*

קטגוריה:אוניברסיטת תל אביב: הפקולטה למדעי החברה
כלכלה
צוות איתמר

עטיפת הספר, מהדורת 2013
צוות איתמר הוא ספר שנכתב בידי אבנר שור אשר יצא לאור בשנת 2003 בהוצאת כתר. הספר מתאר את שירותם של המחבר וחבריו לצוות כלוחמים בסיירת מטכ"ל. שם הספר נגזר משם הצוות בו שירת המחבר ביחידה, הקרוי על שם מפקדו, איתמר סלע.
==בספר==
הספר נפתח בתיאור גיוסו של המחבר, אבנר שור, בן קיבוץ שובל, לצה"ל בפברואר 71'. שור התנדב לסיירת מטכ"ל וצורף לצוות לוחמים בפיקודו של איתמר סלע. עם חבריו לצוות נמנו אבי דיכטר, עמרי פדן ואורי טבנקין. לאחר הטירונות מתאר המחבר את מסלול הכשרת הלוחם ביחידה, אותו עברו הוא וחבריו, וכן את אימוני הצוות, כיצד נתגבשו לכדי יחידה מלוכדת באמצעות התגברות על מכשולים ואתגריים אישיים וצוותיים. עוד מתאר שור את מערכת היחסים הבין-צוותית ואת הדינמיקה בינם לבין מפקדם, איתמר. בספר מוזכרים גם מי שהיו מפקדים בולטים ביחידה ובהם אהוד ברק, אשר שימש כמפקד היחידה, יוני נתניהו, אשר היה מפקד הפלוגה בעת הכשרתם, וכן מחליפו מוקי בצר. 

במבצע אביב נעורים נהרג אחיו, , שהיה סגן מפקד סיירת צנחנים. במלחמת יום הכיפורים, לחמו חברי הצוות בשורות הסיירת בחזיתות הצפון והדרום. בין היתר לקחו חלק במבצע זנבר, חצו את תעלת סואץ ולבסוף לקחו חלק בפשיטה מוסקת על ג'בל עתקה. לבסוף מתאר שור את שחרורם של לוחמי הצוות מן הצבא, ואת עבודתם בשב"כ כמאבטחים בשגרירות ישראל בלונדון. עוד מתאר המחבר את המילואים ביחידת שלדג בעת מלחמת לבנון הראשונה. בספר בולטות הרעות ואחוות הלוחמים שבצוות שנותרו שנים רבות לאחר השירות הצבאי המשותף. 

בשנת 2004 הוענק למחבר פרס יצחק שדה לספרות צבאית.

==קישורים חיצוניים==
* . 
* 
* - מהדורת 2013

==הערות שוליים==

קטגוריה:ספרי 2003
קטגוריה:ספרי 2013
קטגוריה:ספרי עיון בעברית: צבא וביטחון
קטגוריה:מלחמת יום הכיפורים: ספרים
קטגוריה:סיירת מטכ"ל
קטגוריה:ספרי הוצאת כתר